[{"text_idx": "#000014", "text": "Tyfu tomatos blasus iawn yn yr awyr agored yng Nghymru a'r DU"}, {"text_idx": "#000015", "text": "Tomatos 'Crimson Crush' fydd ar gael yn y Flwyddyn Newydd.O\u2019r flwyddyn nesaf ymlaen bydd garddwyr Prydain yn medru tyfu tomatos sy\u2019n medru gwrthsefyll malltod, yn dilyn gwaith ar y cyd gyda Prifysgol Bangor."}, {"text_idx": "#000016", "text": "Mae wedi bod bron yn amhosib tyfu tomatos blasus yn yr awyr agored yn y DU, mae'r hafau gwlyb yn y blynyddoedd diweddar wedi gweld malltod tomatos yn difetha pob ymdrech ac mae'r prif gynhyrchwyr masnachol wedi hen roi'r gorau iddi."}, {"text_idx": "#000017", "text": "Mae Prifysgol Bangor wedi bod yn gweithio efo un sefydliad dielw, ymddiriedolaeth ymchwil Sa\u0301rva\u0301ri, a hefyd bridiwr tomato profiadol, Simon Crawford o Burpee Europe, dan Raglen Ysgoloriaeth Sgiliau ar gyfer yr Economi Wybodaeth (KESS) i ddatblygu cnydau newydd i arddwriaethwyr yn y DU."}, {"text_idx": "#000018", "text": "Mae\u2019r canlyniadau llwyddiannus wedi arwain at domato newydd, Crimson Crush a fydd ar gael i\u2019w brynu gan Suttons Seeds yn y flwyddyn newydd."}, {"text_idx": "#000019", "text": "Roedd yn ymchwil yn edrych ar y genynnau oedd yn deillio o domatos gwyllt oedd yn gallu gwrthsefyll malltod ac yna\u2019u croesi gan ddefnyddio dulliau di-Gm. Mae adnabod a dethol y marcwyr moleciwlaidd sy\u2019n gyfrifol am y nodweddion dewisol wedi cyflymu\u2019r broses o ddatblygu math newydd o domatos gwydn masnachol ac a fyddai'n gwrthsefyll malltod hwyr."}, {"text_idx": "#000020", "text": "Tyfu tomatos blasus iawn yn yr awyr agored yng Nghymru a'r DU-James Stroud-chwith a David Shaw ar y dde.Meddai James Stroud, \"Mae gweithio gyda chwmni a gwneud ymchwil i'r byd go iawn wedi bod yn ddiddorol ac ysgogol iawn. Mae'n wych gweithio tuag at greu cynnyrch y gellir ei farchnata, cynnyrch a fydd yn tyfu'n dda yn yr awyr agored yng Nghymru, ac a fydd yn rhoi cnwd gwerthfawr i ffermwyr a thyfwyr.\""}, {"text_idx": "#000023", "text": "\"Mae tomatos a dyfir yn yr awyr agored, pan ellwch eu tyfu, yn flasus iawn gan eu bod wedi tyfu'n uniongyrchol yng ngolau'r haul. Gall y math newydd dygn o domato sy'n gwrthsefyll malltod gael ei dyfu'n lleol gan arddwyr, deiliaid rhandiroedd a garddwyr masnachol hyd yn oed yn ein hinsawdd wlyb. Byddent yn cael eu tyfu heb ddefnyddio plaladdwyr ac felly yn ateb pob un o'r gofynion am fwyd o ansawdd da, cynaliadwy, mewnbwn isel a dyfir yn lleol.\""}]